‘Maer jare’ wag op Sebastian Vettel | Netwerk24
30 Maart 2020 18:30
Sebastian Vettel kan homself straks maar vetsmeer om van aanstaande jaar af heelwat minder te verdien. Foto: Getty Images
Vettel (32), ’n Duitser, is nou in die laaste jaar van sy ooreenkoms van drie jaar met Ferrari. Dit beloop glo €100 miljoen.
Ferrari het dit duidelik gemaak dat hy Vettel wil behou saam met Charles Leclerc. Die 22-jarige Leclerc het verlede seisoen vierde geëindig, met Vettel in die vyfde plek. En dit plaas Vettel in ’n moeilike situasie . . .
Volgens berigte is Vettel slegs ’n kontrakverlenging van een jaar aangebied. Boonop is dié kontrak in geldwaarde heelwat minder werd as waaraan hy gewoond is.
Die Duitser weet hy is tot veel beter in staat as sy effense vertoning in 2019, maar met die huidige seisoen wat weens die Covid-19-pandemie nog nie kon begin nie, beteken dit dat hy nog nie sy ware kleure kon wys nie.
Leclerc is tot 2024 by Ferrari gekontrakteer.
* Intussen berig planetf1.com dat Vettel hom ná sy dae as renjaer straks as meganiese ingenieur kan bekwaam.
“Voordat ek my loopbaan as beroepsryer begin het, nadat ek hoërskool klaargemaak het, was my plan om universiteit toe te gaan en meganiese ingenieurswese te studeer. So, dit is waarskynlik iets waaraan ek kan dink,” sê Vettel. – TeamTalk, Sportredaksie
Meer oor: F1 | Sebastian Vettel | Charles Leclerc | Formule Een | Ferrari
Ferrari verkies Vettel bo Hamilton
Charles Leclerc tot 2024 by Ferrari
Sukkelende Vettel dink nog nie aan uittrede